I. El conseller d'Indústria Comerç i Turisme sol·licita el preceptiu dictamen d'aquesta Comissió Jurídica Assessora d'acord amb l'article 3.1.b) del Decret legislatiu 1/1991 de 25 de març sobre el Projecte de decret de regulació del Registre d'establiments industrials de Catalunya.
D'acord amb les bases i l'ordenació de l'activitat econòmica general de l'Estat correspon a la Generalitat en els termes d'allò que disposen els articles 38 (sobre llibertat d'empresa) 131 (planificació de l'activitat econòmica general) i els números 11 i 13 de l'article 149 (bases i coordinació de la planificació general de l'activitat econòmica) de la Constitució la competència exclusiva en matèria d'indústria sens perjudici d'allò que determinen les normes de l'estat per raons de seguretat sanitàries o d'interès militar i les normes relacionades amb les indústries que estiguin sotmeses a la legislació de mines hidrocarburs i energia nuclear (art. 12.1.2 de l'Estatut d'autonomia).
La Llei estatal 21/1992 de 16 de juliol d'indústria va crear el Registre d'establiments industrials organisme administratiu d'àmbit estatal (art. 21.1) però malgrat que els seus articles 21 al 27 (reguladors d'aquest registre) tenen caràcter bàsic (disposició final única) la mateixa Llei estableix que " la creación del Registro de Establecimientos Industriales de ámbito estatal se entenderá sin perjuicio de las competencias de las Comunidades Autónomas para establecer Registros Industriales en sus respectivos territorios " (art. 21.2).
El Reial decret 697/1995 de 22 d'abril va aprovar el Reglament del Registre d'establiments industrials organisme administratiu d'àmbit estatal norma de caràcter bàsic " sin perjuicio de las competencias de las Comunidades Autónomas para establecer registros industriales en sus respectivos territorios " (disposició final primera de l'esmentat Reial decret).
Per tant la Generalitat té competència per aprovar aquest Projecte de decret.
En l'exercici d'aquesta competència podia haver-se limitat a crear el Registre remetent-se a la regulació estatal o podia dictar com així ho ha projectat una regulació més completa respectant la normativa bàsica estatal sistema seguit també per exemple per la Comunitat Autònoma d'Euskadi (Decret 5/1996 de 9 de gener publicat en el BOPV de 7 de febrer de 1996).
Malgrat que en l'expedient no existeix una veritable Memòria de data anterior al tràmit d'informació pública i signada pel titular del corresponent centre directiu aquell està integrat per documents amb contingut semblant a l'exigit per l'article 63 de la Llei 13/1989 de 14 de desembre d'organització procediment i règim jurídic de l'Administració de la Generalitat; existeix a més a més l'informe dels serveis jurídics del Departament corresponent previst en l'article 65.1 de l'esmentada llei i per decisió del conseller competent el Projecte de decret ha estat sotmès al tràmit d'informació pública per un termini de 15 dies mitjançant edicte publicat en el " Diari Oficial de la Generalitat de Catalunya " número 2109 de 2 d'octubre de 1995.
Per tant en la tramitació del Projecte de decret s'ha seguit substancialment el procediment d'elaboració de disposicions de caràcter general vigent en Catalunya (articles 61 a 65 de l'esmentada Llei 13/1989) per la qual cosa és procedent entrar a l'anàlisi del contingut del Projecte.
En relació amb el contingut i forma del Projecte de decret es formulen les observacions següents o suggeriments no essencials:
a) El Projecte de decret com a disposició que es dicta corresponent a qüestió que aquesta Comissió Jurídica Assessora dictamina preceptivament ha d'expressar en el preàmbul –perquè les observacions o els suggeriments formulats no són essencials– que es dicta d'acord amb aquest dictamen (art. 18 del Reglament aprovat pel Decret 127/1991 de 17 de juny).
b) La disposició reguladora del Registre podria adoptar la forma de Reglament.
L'article 27 de la Llei estatal 21/1992 parla de la necessitat d'establir reglamentàriament l'organització administrativa i els procediments del Registre i aquesta és la solució normativa adoptada pel Reial decret 697/1995 de 28 d'abril pel qual s'aprova el Reglament del Registre estatal.
Si s'adoptés aquesta fórmula a continuació de la paraula "Decret" després del preàmbul caldria inserir un article únic amb el contingut següent: "S'aprova el Reglament... que s'insereix a continuació".
Les disposicions transitòries derogatòria i finals podrien figurar a continuació malgrat que no existeix inconvenient perquè formen part del Reglament.
c) Es milloraria el Projecte substituint en l'article 1 la paraula adscrit per "depenent orgànicament" perquè el Registre no és un organisme autònom.
d) No es recullen en l'article 2 totes les finalitats del Registre enunciades a l'article 21 de la Llei 21/1992.
e) L'article 4 es podria subdividir per tal d'evitar la seva excessiva extensió en diferents articles referents respectivament al contingut de dades bàsiques als serveis directament relacionats amb la indústria i al registre d'establiments industrials.
f) La determinació (art. 5) de quan existeix una variació essencial per la seva importància podria ser objecte d'un article independent que recollís els actuals apartats 5.2 5.3 i 5.4.
g) El contingut de l'article 6 es correspon en la seva primera part amb l'article 9.4 del Reglament estatal; però aquest no recull l'incís final del Projecte ("així com els ajuts subvencions préstecs i avals que pugui establir la Generalitat sens perjudici de les sancions que puguin imposar-se d'acord amb el que preveu la legislació").
La normativa és acceptable perquè en posar-se la coma després d'"imposar-se" es pot entendre que l'afegit només és aplicable quan ho estableixi la legislació.
h) Caldria aclarir el text de l'article 8.
En ell es parla de l'Oficina de Gestió Unificada per a establiments industrials territorialment competent (apartat 8.1); però tot seguit (apartat 8.2) es diu que aquesta oficina (i no pròpiament el titular del Registre) inscriurà en el Registre la nova indústria.
El Registre es regula com a òrgan únic i en canvi es parla d'Oficines de Gestió territorialment diverses circumstància que fa difícil que sigui l'oficina la que inscrigui en el Registre; deixant de banda l'anomalia que la inscripció no l'efectuï el Registre mateix.
i) L'article 11 omet que per a la sostracció del coneixement públic de les dades del Registre no basta que ho sol·liciti d'una manera expressa l'interessat sinó que la sol·licitud segons l'article 14.2 del Reglament estatal ha de venir justificada per raons de secret industrial o comercial.
j) Cada classe de les disposicions –en aquest Projecte transitòries i finals han de tenir una numeració correlativa pròpia en ordinals expressats en lletra i la disposició derogatòria caldria indicar-la com a "única".
k) D'acord amb la proposta de l'informe de l'Assessoria Jurídica del Departament d'Indústria Comerç i Turisme la disposició transitòria segona i la disposició final primera haurien d'adoptar la forma de disposicions addicionals.
l) Malgrat que el possible excés en el conferiment de facultats regulat en les disposicions finals segona i tercera pot considerar-se salvat amb l'expressió "en l'àmbit de les seves competències" caldria revisar aquest text tenint en compte que la potestat reglamentària correspon al Govern i cada conseller pot dictar disposicions en matèria d'organització del seu Departament i només reglaments si disposicions amb rang de llei l'hi habiliten (art. 6.1 de la Llei 13/1989).
Una vegada considerades les observacions formulades en el fonament jurídic III d'aquest Dictamen es pot elevar al Govern per a la seva aprovació el Projecte de decret sobre el Registre d'establiments industrials de Catalunya.